Besigheidsbytjies se besigheidsplan: Pen jou besigheidsplan op papier neer (Deel 4) - AfriForum
Daar is baie kinders wat hul eie besighede bedryf. Om met jou eie besigheid te begin, het jy eerstens 'n uitstekende idee nodig en tweedens 'n doeltreffende besigheidsplan. 'n Besigheidsplan kan ingewikkeld wees, maar dit hoef nie te wees nie. Solank jou besigheidsplan 'n paar noodsaaklikhede bevat, het jy alles wat jy nodig het om te begin. Aangesien die Maart/April-vakansie dié jaar 'n bietjie langer is as gewoonlik, kan jy sommer nou al van die ekstra tyd gebruik maak om aan jou besigheid te werk. Maak ook seker dat jy tussen 1 April en 31 Julie 2020 vir AfriForum en AfriVriendelik se Besigheidsbytjies-entrepreneurskompetisie inskryf. Dié kompetisie word aanlyn op www.besigheidbytjies.co.za aangebied en inskrywings is heeltemal gratis. Laerskoolleerders en graad 8- en 9-leerders kan hiervoor inskryf en daar is groot pryse op die spel!
In die vorige blogs het ons wenke gedeel oor hoe jy jou besigheidsidee kan ontwikkel en jou besigheid kan beplan en hoe jy jou besigheid moet bemark. Hier is 'n paar wenke oor hoe jy jou besigheidsplan kan neerpen:
Eienaar-/bestuursvoorbeeld: Hennie se Hondedagsorg word deur Hennie Groenewald besit. Hy beskik oor 'n paar jaar van ondervinding om mense se troeteldiere op te pas en is mal daaroor om na honde om te sien.
Besigheidsgeskiedenis/-agtergrondvoorbeeld: Hennie het opgemerk dat die meeste van sy bure wat honde-eienaars is elke dag lang ure werk. Sommige kere het hulle met vakansie gegaan of familiekrisisse ondervind, wat hulle dae lank van hul troeteldiere af weggehou het. Met Hennie se liefde vir honde het hy geweet hy kan die nodige troeteldierversorgingsdiens aan mense in sy gemeenskap lewer. Dit is hoe Hennie se Hondedagsorg gebore is.
Nadat jy die geskiedenis of agtergrond en bestuur van jou besigheid neergeskryf het, sal die hoofgedeelte van jou besigheidsplan begin. Die plan raak vier onderwerpe aan: 1) jou produk/diens; 2) jou besigheidsdoelstellings; 3) inligting oor jou teikenmark en mededingers; en 4) befondsingsvereistes of wins. Probeer om drie tot vier sinne vir elke onderwerp neer te skryf.
Dit is Hennie se missie om jou gedagtes gerus te stel as jy weg van jou troeteldiere is. Hennie sal seker maak dat jou troeteldiere geliefd voel en hy sal goed na hulle omsien as jy weg moet gaan.
Hennie sal 'n opsomming van elke afspraak met jou troeteldier na jou toe e-pos.
Hennie se Hondedagsorg maak voorsiening vir vandag se besige troeteldiereienaars. Hierdie mense is sluit ook besigheidsmense in wat elke dag vir lang ure moet werk of gereeld vir werk, vakansie, of besoeke aan familie moet reis, of enigiemand wat op die laaste minuut iemand nodig het om na hul troeteldiere om te sien.
Hennie beplan om sy besigheidspamflette oral in die gemeenskap uitdeel om sy besigheid te bemark. Hy sal ook van deur tot deur gaan om homself aan die mense voor te stel en hulle van sy diens te vertel.
Los 'n spasie oop en skryf drie tot vier sinne oor jou befondsingsbehoeftes of wins neer.
Hennie het min voorraad nodig om sy besigheid te loods: 'n Sak lekkernye vir honde, een hondeleiband vir 'n klein hond en een hondeleiband vir 'n groot hond.
Deurlopende uitgawes behels die aanvulling van hondelekkernye en soms hondespeelgoed en/of -komberse. Hennie vra R20 vir elke uur wat hy iemand se troeteldier versorg. Die prys om by iemand se huis na hul troeteldier om te sien, is hoër teen R250 per dag.
Wins vir elke dag van verlengde sorg is ongeveer R150 ná uitgawes.
Laai gerus gratis AfriForum en AfriVriendelik se Besigheidsbytjiegids hier af, waar jy solank aan jou besigheidsplan kan begin werk.